Source: http://fin.afterdawn.com/uutiset/artikkeli.cfm/2008/01/29/gartner_uskoo_blu-rayn_viev_n_koko_potin_jo_t_n_vuonna
Timestamp: 2016-12-04 18:21:44+00:00

Document:
Gartner uskoo Blu-rayn vievän koko potin jo tänä vuonna - AfterDawn
Gartner uskoo Blu-rayn vievän koko potin jo tänä vuonna
Kirjoittaja Lauri Jämsä @ 29.1.2008 07:41 Kommentteja (1)
Blu-ray- ja HD DVD -teräväpiirtoformaattien välinen sota sai jälleen lisää vettä myllyynsä tutkimusyhtiö Gartnerin julkaistua mielipiteensä kisan voittajasta. Gartner ennustaa Blu-rayn voittavan formaattisodan vielä tämän vuoden puolella.
Juuri viime viikolla elokuvayhtiö Universalin pomo povasi HD DVD -formaatin tulleen markkinoille jäädäkseen. Gartner ei kuitenkaan usko tähän, vaan ennustaa Blu-rayn vievän koko potin, ja nopeasti.
Toshiban HD DVD -soittimien hinnanalennukset eivät Gartnerin mukaan pitkitä sodan ratkeamista juurikaan. "Gartner uskoo, että Toshiban hinnanalennukset voivat jatkaa HD DVD:n elämää hieman, mutta rajoitettu määrä elokuvanimikkeitä tulee aiheuttamaan formaatille liian isot vauriot", kertoo Hiroyuki Shimizu Gartnerista.
"Uskomme, että 2008-vuoden loppuun mennessä Blu-ray tulee olemaan kuluttajamarkkinoiden voittaja ja sota tulee olemaan tällöin ohi", Shimizu julistaa.
Tällä hetkellä Blu-ray-formaatin takana on viisi seitsemästä suuresta elokuvastudiosta. Tämä tulee olemaan Gartnerin mukaan se ratkaiseva asia, joka kääntää voiton juurikin Blu-raylle. Vain Paramount ja Universal ovat ainoastaan HD DVD:n puolella.
AfterDawn.com LaitevertailuSony BDP-S500Sony BDP-S300Samsung BD-UP5000LG BH100Toshiba HD-A3Kaikki Blu-ray-soittimet - Kaikki HD DVD -soittimet
<IPod Touchin Jailbreak 1.1.3 -ohjeet lisätty
>Toshiba mainostaa HD DVD -soittimiaan Super Bowlissa miljoonilla dollareilla
1 kommentti 129.1.2008 7:58
Jutussa on pointtia. Ja eipä hinnan alennuksilla myyminen ole tuottoisaa puuhaa. HD-DVD-soittimia pitäisi saada hinnan alennusten aikaan myytyä huomattavia määriä, jotta formaatilla olisi mahdollisuudet selvitä. Jos taas HD-DVD-soittimia joudutaan myymään kovinkaan kauaa alennuksella pärjätäkseen kilpailussa, alkaa taloudelliset tappiot varmasti nakertaa tukijoita.

References: HD 
 HD 
 HD 
 HD 
 HD 
 HD 
 HD